**Nadejda Sementsova** (2 noyabr 1985, Baxmut[d], Donetsk vilayəti) — 2000–2005-ci illərdə Ukraynanı, 2010-2015-ci illərdə isə Azərbaycanı təmsil edən qadın güləşçi, 2010 və 2011-ci illərdə Avropa Çempionatlarının qalibi.

Karyerası
---------

Nadejda Sementsova 2002-ci ildə Albaniyanın Albena şəhərində yeniyetmələr arasında Avropa Çempionatını gümüş medalla başa vurdu. Həmin dönəmdə yığmada rəqabət olduğuna görə Nadejda Sementsova beynəlxalq turnirlərdə mübarizə apara bilmirdi. 2010-cu ildə Azərbaycan Güləş Federasiyası (AGF) Nadejda Sementsovanı qadın güləşi üzrə Azərbaycan yığmasının heyətinə cəlb elədi.

2010-cu ilin aprelində Nadejda Sementsova Avropa Çempionatında bütün rəqibləri üzərində qələbə qazanaraq turnirin qalibi oldu. Həmin il Rusiyada baş tutan Dünya Çempionatında isə Nadejda Sementsova turniri beşinici pillədə başa vurdu. Karyerasının ən uğurlu mövsümü 2011-ci ilə təsadüf edən Nadejda Sementsova həmin il əvvəl fevralda Yaşar Doğu Turnirinin, sonra isə martda Klippan Lady Openin qızıl medallarına sahib oldu. Apreldə Nadejda Sementsova Almaniyanın Dortmund şəhərində baş tutan Avropa Çempionatında bütün rəqibləri üzərində qələbə qazanaraq növbəti dəfə Avropa Çempionatının qalibi oldu. Daha sonra Avstriyada Austrian Ladies Openin bürünc medalına sahib olan Nadejda Sementsova həmin il İstanbul şəhərində Dünya Çempionatını 8-ci pillədə başa vurdu.

Nadejda Sementsova 2012-ci ilin fevralında Kiyev şəhərində Kiyev Turnirinin qalibi oldu, martda isə Serbiyanın Belqrad şəhərində Avropa Çempionatını bürünc medalla başa vurdu. Mayda Nadejda Sementsova Finlandiyada Dünya Olimpiya Təsnifat Turnirində çıxış eləsə də olimpiya lisenziyası əldə edə bilmədi. İyulda Nadejda Sementsova Azərbaycanın sabiq Prezidenti Heydər Əliyevin xatirəsinə həsr olunan beynəlxalq turnirin qızıl medalına sahib oldu.

Analıq məzuniyyətinə görə Nadejda Sementsova bir müddət idmandan uzaqlaşdı. 2014-cü ildən beynəlxalq turnirlərdə mübarizə aparmağa davam edən Nadejda Sementsova həmin il Almaniya Qran-Prisini bürünc medalla başa vurdu. 2015-ci ildə isə Nadejda Sementsova Bolqarıstanda D. Kolov - N. Petrov Turnirini və Polşada Poland Open beynəlxalq turnirinin gümüş medallarına sahib oldu. Nadejda Sementsova 2015-ci ildə 30 yaşında idmanla vidalaşdı.

Nəticələri
----------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| Ukrayna **Ukrayna** |
| 1 | 2001 | Yeniyetmələrin Avropa Çempionatı | Türkiyə Türkiyə | 5. |
| 2 | 2002 | Yeniyetmələrin Avropa Çempionatı | Albaniya Albaniya | **2.** |
| 3 | 2005 | Gənclərin Avropa Çempionatı | Polşa Polşa | 5. |
| Azərbaycan **Azərbaycan** |
| 4 | 2010 | Avropa Çempionatı | Azərbaycan Azərbaycan | **1.** |
| 5 | Qızıl Qran-Pri | Azərbaycan Azərbaycan | 8. |
| 6 | Dünya Çempionatı | Rusiya Rusiya | 5. |
| 7 | 2011 | Yaşar Doğu Turniri | Türkiyə Türkiyə | **1.** |
| 8 | Klippan Lady Open | İsveç İsveç | **1.** |
| 9 | Avropa Çempionatı | Almaniya Almaniya | **1.** |
| 10 | Austrian Ladies Open | Avstriya Avstriya | **3.** |
| 11 | Qızıl Qran-Pri | Azərbaycan Azərbaycan | 8. |
| 12 | Dünya Çempionatı | Türkiyə Türkiyə | 8. |
| 13 | 2012 | Kiyev Turniri | Ukrayna Ukrayna | **1.** |
| 14 | Avropa Çempionatı | Serbiya Serbiya | **3.** |
| 15 | Dünya Olimpiya Təsnifat Turniri | Finlandiya Finlandiya | 8. |
| 16 | Qızıl Qran-Pri | Azərbaycan Azərbaycan | **1.** |
| 17 | Dünya Çempionatı | Kanada Kanada | 8. |
| 18 | 2014 | A. Medved Turniri | Belarus Belarus | 7. |
| 19 | Avropa Çempionatı | Finlandiya Finlandiya | 17. |
| 20 | Almaniya Qran-Prisi | Almaniya Almaniya | **3.** |
| 21 | Dünya Çempionatı | Özbəkistan Özbəkistan | 12. |
| 22 | 2015 | Paris Qran-Prisi | Fransa Fransa | 8. |
| 23 | Klippan Lady Open | İsveç İsveç | 5. |
| 24 | D. Kolov - N. Petrov Turniri | Bolqarıstan Bolqarıstan | **2.** |
| 25 | Avropa Oyunları | Azərbaycan Azərbaycan | 14. |
| 26 | Poland Open | Polşa Polşa | **2.** |
| 27 | Dünya Çempionatı | ABŞ ABŞ | 18. |

İstinadlar
----------

1. 1 2 3 4 5 6 7 8 9 10 11 12 13 14 15 16  *International Wrestling Database.* "**NADESHDA MUSHKA**". www.iat.uni-leipzig.de (ingilis). 2022-08-04. 2022-08-20 tarixində arxivləşdirilib. İstifadə tarixi: 04.08.2022.

| ⛭Güləş üzrə Avropa Çempionatının qalibi olan Azərbaycan idmançıları |
| --- |
| 9 dəfə | Mariya Stadnik |  |
| 4 dəfə | Hacı Əliyev |
| 3 dəfə | Namiq Abdullayev • Xetaq Qazyumov • Cəbrayıl Həsənov • Rafiq Hüseynov |
| 2 dəfə | Məhəmməd İbrahimov • Rövşən Bayramov • Nadejda Sementsova • Elçin Əliyev • Giorgi Edişeraşvili • Eldəniz Əzizli |
| 1 dəfə | Natiq Eyvazov • Nazim Əlicanov • Vitali Rəhimov • Zəlimxan Hüseynov • Çamsulvara Çamsulvarayev • Əli İsayev • Mahmud Məhəmmədov • Həsən Əliyev • Sona Əhmədli • Yuliya Ratkeviç • Toğrul Əsgərov • Ruslan Dibirhacıyev • Nataliya Sinişin • Şərif Şərifov • Elis Manolova • Sənan Süleymanov • Məhəmmədxan Məhəmmədov • Əliabbas Rzazadə • Həsrət Cəfərov • Ülvi Qənizadə |